stanford-oval/wikipedia huggingface dataset:
Tracy Wilson

| Mitalit | Mitalit | Mitalit |  |
| --- | --- | --- | --- |
|   Tracy Wilson ja Robert McCall 1985 |   Tracy Wilson ja Robert McCall 1985 |   Tracy Wilson ja Robert McCall 1985 |  |
Maa:   Kanada
Jäätanssi taitoluistelu
|  Olympialaiset  |  Olympialaiset  |  Olympialaiset  |  |
|  Pronssia | Calgary 1988 | jäätanssi |  |
| MM-kilpailut  | MM-kilpailut  | MM-kilpailut  |  |
|  Pronssia | Geneve 1986 | jäätanssi |  |
|  Pronssia | Cincinnati 1984 | jäätanssi |  |
|  Pronssia | Budapest 1985 | jäätanssi |  |
Tracy Wilson (s. 25. syyskuuta 1961) on kanadalainen jäätanssija. Hän on voittanut parinsa Rob McCallin kanssa kolme MM-pronssia sekä vuoden 1988 talviolympialaisten pronssia. Hän on myös seitsenkertainen Kanadan mestari vuosilta 1982–1988.
Nykyään Wilson toimii taitoluisteluvalmentajana Toronto Cricket, Skating and Curling Clubissa Torontossa. Hänen tunnetuimpiin oppilaisiinsa lukeutuvat Yuzuru Hanyū ja Javier Fernández.
Transnistrian sota

Transnistrian sota, myös Moldovan–Venäjän sota (romaniaksi Război moldo-rus), oli aseellinen konflikti Moldovan, siitä irtautumaan pyrkineen Transnistrian ja Transnistriaa tukeneiden venäläisten joukkojen välillä 2. maaliskuuta – 21. heinäkuuta 1992. Transnistrian venäjänkielinen väestö pelkäsi alueen liittämistä Romaniaan Neuvostoliiton hajotessa ja alue julistautui itsenäiseksi Moldovasta. Moldovan yrittäessä vallata aluetta takaisin alueella olleet venäläisen 14. armeijan joukot puuttuivat konfliktiin separatistien puolella. Yhteenotot päättyivät tulitaukoon 21. heinäkuuta.
Konfliktin aikana kuoli eri arvioiden mukaan 585–700 henkilöä. Etenkin taisteluissa Benderin kaupungin suunnalla kuoli myös siviilejä. Tilanteen ratkaisusta on käyty myöhemmin monia neuvotteluita, joissa lopullista ratkaisua ei kuitenkaan löydetty. Konflikti on jäänyt jäätyneeseen tilaan.
Tausta

Nykyinen Moldova oli aikanaan osa Moldavian ruhtinaskuntaa. Vuonna 1812 alueesta tuli osa Venäjän keisarikuntaa. Tuolloin seutu tunnettiin Bessarabiana. Suurimmasta osasta nykyistä Moldovaa tuli vuonna 1918 osa Romaniaa. Transnistriasta tuli ensimmäistä kertaa oma hallinnollinen alueensa, kun Neuvostoliitossa Dnestrin itäpuolisilla alueilla perustettiin Moldavian autonominen sosialistinen neuvostotasavalta vuonna 1924. Neuvostoliitto liitti itseensä myös muun Moldovan Molotov–Ribbentrop-sopimuksen pohjalta vuonna 1940. Toisen maailmansodan jälkeen Moldavian ASNT liitettiin Moldavian sosialistiseen neuvostotasavaltaan.
Moldavian neuvostotasavallassa oli slaavilainen ja suurelta osin venäjänkielinen vähemmistö, joka keskittyi etenkin Dnestrin itäpuolisille alueille. Neuvostoliiton kaudella aluetta pyrittiin myös venäläistämään. Viranomaiset pyrkivät luomaan alueelle omaa identiteettiään pyrkien erottamaan sen selvemmin Romaniasta. Neuvostoliitto alkoi kuitenkin lopulta romahtaa. Vuonna 1990 Moldaviassa järjestettiin parlamenttivaalit. Suuri osa valituista ehdokkaista oli etnisiä moldovalaisia, mikä huolestutti slaavilaista vähemmistöä. Slaavit pelkäsivät mahdollista liitosta Romaniaan, mihin viittasi esimerkiksi nimenomaan latinalaisin aakkosin kirjoitettava romanian julistaminen Moldovan SNT:n viralliseksi kieleksi vuonna 1989. Toukokuussa 1990 Dnestrin itäalueet ilmoittivat, että ne eivät tunnusta vaalien tulosta. 2. syyskuuta ne julistautuivat itsenäiseksi Moldaviasta Transnistriana pääkaupunkinaan Tiraspol. Ensimmäiset aseelliset yhteenotot käytiin Dubăsarissa Dnestrin länsipuolella 2. marraskuuta 1990, kun moldovalaiset sotilaat avasivat tulen joen ylittäneen sillan tukkineita transnistrialaisia sotilaita vastaan. 27. elokuuta 1991 Moldova julistautui itsenäiseksi Neuvostoliitosta. Transnistria vastasi äänestämällä liittymisestä Neuvostoliittoon 2. syyskuuta samana vuonna.
Sota

Yhteenotot alkoivat taas Dubăsarista 2. maaliskuuta 1992. Dubăsarissa taistelut jähmettyivät paikalleen. Alueella oli noin 25 000 miehen venäläinen 14. armeija, joka sotilaallisesti oli selvästi kumpaakin yhteenottojen osapuolta vahvempi. Transnistrialaiset olivat saaneet aseistusta ryöstelemällä niitä venäläisiltä, minkä lisäksi venäläisiä joukkoja syytettiin myös heidän tarkoituksellisesta tukemisestaan tarvikkein. Venäjä yritti tehdä diplomaattisen väliintulon konfliktissa. Joka tapauksessa Venäjän varapresidentti Aleksandr Rutskoi ehdotti 15. maaliskuuta neuvotteluja osapuolten välille. Moldovalaiset eivät niihin kuitenkaan suostuneet. Sen sijaan Moldovan presidentti Mircea Snegur julisti 28. maaliskuuta maahan hätätilan ja vaati Transnistrian lakkauttamista. Rutskoi ehdotti tällöin, että venäläinen 14. armeija puuttuu asioihin suoraan etnisten venäläisten suojelemiseksi. Joukot pysyivät kuitenkin vielä jonkin aikaa puolueettomina.
18. toukokuuta 1992 moldovalaisten joukkojen onnistui vallata Dubăsarin kaupunki. Venäläiset eivät vieläkään reagoineet tapahtumien kulkuun. 19. kesäkuuta samana vuonna moldovalaiset hyökkäsivät edelleen Benderin. Bender oli strategisesti tärkeä kaupunki Tiraspoliin kulkevan päätien varrella. Transnistrian tasavaltalaiskaarti sai joitakin T-64 -panssarivaunuja Venäjän 14. armeijalta, mutta moldovalaiset tuhosivat niistä ainakin kaksi MT-12 -panssarintorjuntatykeillä. Transnistrialaiset olivat selvästi alakynnessä ja heidän romahdustaan odotettiin nopeasti. Moldovalaisten onnistui vallata Dnestrin ylittävä silta. Tiraspolin separatistihallinto kokosi paikalle kaikki mahdolliset joukkonsa ja esimerkiksi kasakkavapaaehtoisia Venäjältä ja Ukrainasta. Moldovalaiset pakotettiin lopulta perääntymään. Moldovan mukaan Venäjän 14. armeija osallistui aktiivisesti taisteluihin ja se oletti sen yrittävän myös ylittää silta Benderissä. Moldovan ilmavoimien MiG-29 -hävittäjät yrittivät tuhota sillan ilmapommein epäonnistuen. 14. armeija aktivoi kuitenkin tämän seuruksena ilmatorjuntajärjestelmänsä ja konflikti eskalitui.
Venäjän presidentti Boris Jeltsin pelkäsi yhteenottojen muuttuvan varsinaiseksi sodaksi Venäjän ja Moldovan välillä. Hän lähetti turvallisuusasiantuntijansa Aleksandr Lebedin Transnistriaan johtamaan 14. armeijaa. Aikaisempi komentaja Jurij Nekatšev erotettiin. Lebed päätti puuttua asioihin suoraan transnistrialaisten puolella. Virallisesti syyksi annettiin venäläisten joukkojen evakuoinnin mahdottomuus, mikäli ne eivät puuttuisi konfliktiin. 14. armeijan joukot aloittivat tykistötulen moldovalaisia vastaan BM-27 Uragan -raketinheittimin, D-30 -haupitsein ja 2A36 Giatsint-B -kenttätykein. Tulitus osui moldovalaisten ryhmitysalueille aiheuttaen heille huomattavia tappioita. Human Rights Watchin mukaan taisteluissa Benderin suunnalla sai surmansa myös useita siviilejä. Sodan taistelut olivat käytännössä päättyneet seuraavana päivänä.
Seuraukset

Virallinen tulitauko Moldovan ja Venäjän välillä solmittiin 21. heinäkuuta 1992. Sen allekirjoittivat Boris Jeltsin ja Moldovan presidentti Mircea Snegur. Osapuolten välille perustettiin sen nojalla 10 kilometrin levyinen demilitarisoitu vyöhyke. Uppsalan yliopiston Uppsala Conflict Data Program -hankkeen mukaan konfliktin aikana sai surmansa kaikkiaan 585 henkilöä. Suurempien arvioiden mukaan kuolleita oli jopa 700.
Transnistrian tilanteen ratkaisemiseksi on myöhemmin käyty monia neuvotteluja ilman lopullista tulosta. Kiistakysymyksiä ovat olleet Transnistrian asema tulevaisuudessa, sekä venäläisten joukkojen läsnäolo. Konflikti on jäänyt jäätyneeseen tilaan. Transnistria on edelleen käytännössä itsenäinen Moldovasta, joskaan sillä ei ole kansainvälistä tunnustusta. Paikalliset viranomaiset ovat esittäneet aikeenaan olevan lopulta liittyminen Venäjään.
Venäjän hyökättyä Ukrainaan vuonna 2022 Moldovan on arveltu olevan Venäjän seuraava kohde. Transnistria toimisi tässä tilanteessa todennäköisenä laukaisualustana, koska alueella on venäläisjoukkoja ja näiden sotatarvikkeita.
Sodassa vaurioitunut rakennus Benderissä valokuvassa vuodelta 2014.
Transnistrialaisia joukkoja Benderissä.
Muistomerkki Benderissä.
Muistomerkki Chișinăussa.
Tradedoubler

Tradedoubler on ruotsalainen internetmainontaan keskittyvä yritys, joka on perustettu 1999. Sillä on noin 2000 asiakasta joiden joukossa ovat American Express, ClubMed, Disney, Expedia ja CDON. Vuonna 2013 yhtiön liikevaihto oli 4,3 miljoonaa euroa, vuonna 2014 vain 2,9 miljoonaa.
Yritys tekee yhteistyötä Spotifyn kanssa. Spotifyn perustajat Daniel Ek ja Martin Lorentzon johtivat aikaisemmin bannerimainontaa välittävää Tradedoubleria.
Vuonna 2013 sijoitusyhtiö Monterro osti suuren osan Tradedoublerin osakekannasta.
Tiopentaali

| --- | --- |

Tiopentaali
Systemaattinen (IUPAC) nimi
(RS)-[5-etyyli-4,6-diokso-5-(pentan-2-yyli)-1,4,5,6-tetrahydropyrimidin-2-yyli]sulfanidinatrium
Tunnisteet
CAS-numero: 76-75-5
ATC-koodi: N01AF03N05CA19
PubChem CID: 3000714 CID 3000714
DrugBank: DB00599
Kemialliset tiedot
Kaava: C11H17NO2SNa 
Moolimassa: 242,34 g/mol
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika: 6–12 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Induktio
Natriumtiopentaalin molekyylirakenne jossa tiopentaali on liuotettuna keittosuolaliuokseen. Näin keittosuolan natrium muodostaa liuokseen positiivisen ionin tiopentaalin negatiivisen rikki-ionin kanssa.
Tiopentaali (C11H18N2O2S) on nopeasti vaikuttava, lyhytvaikutteinen barbituraatti, jonka keskeisin käyttötarkoitus on yleisanestesian aikaansaaminen laskimoon annostelemalla. Sen puoliintumisaika on 6–12 tuntia. Tiopentaali annostellaan natriumtiopentaalina (C11H17N2NaO2S) eli tiopentaalin natriumsuolana, joka muuttuu elimistössä tiopentaaliksi. Suomessa natriumtiopentaalia myydään nykyisin nimellä Pentothal, joka on kellertävää kuiva-ainetta injektioliuoksen valmistusta varten. Tiopentaali on ollut laajassa käytössä, mutta nykyisin länsimaissa propofoli on pitkälti syrjäyttänyt sen anestesiakäytössä.
Käyttö

Anestesiakäytössä tiopentaalia annetaan natriumtiopentaalina laskimonsisäisesti. Aine saavuttaa aivot 30–45 sekunnissa aiheuttaen tajuttomuuden. Minuutissa 60 % siitä on aivoissa ja sen pitoisuus siellä on huipussaan. Sen jälkeen aine alkaa levitä muualle kehoon ja 5–10 minuutissa pitoisuus on laskenut aivoissa siten, että tajunta palaa. Tunnissa metaboloituu 10–15 %. Tiopentaali antaa nopean ja syvän tiedottomuuden, jonka aikana anestesiapotilaan hengitystie voidaan turvata esimerkiksi intuboimalla, ja ylläpitoanestesia voidaan aloittaa. Tiopentaalia käytetään anestesian ylläpidossa vain harvoissa erityistapauksissa (esimerkiksi tehohoitoa vaativa status epilepticus). Normaali annos on noin 4–6 mg/kg. Kokeneiden nukutuslääkäreiden mukaan potilaalle ei tulisi antaa enempää kuin 1 g eikä missään tapauksessa enempää kuin 2 g tiopentaalia. Aine ei sovi liikalihaville potilaille.
Muu käyttö

Tiopentaalia on käytetty kooman aiheuttamisessa ja ylläpitämisessä. Tiopentaalilla aiheutettua koomaa voidaan käyttää muulle hoidolle reagoimattoman kohonneen kallonsisäisen paineen hoitoon.
Eläinlääketieteessä tiopentaalia käytetään lemmikkieläinten nukutukseen ja lopettamiseen.
Eutanasian sallivissa maissa (Belgia ja Hollanti) aineella aikaansaadaan ensin kooma (20 mg/kg annos) jonka jälkeen annetaan kolminkertainen annos lihasrelaksanttia, kuten pankuronidibromidia.
Yhdysvalloissa tiopentaalia käytettiin vuoteen 2011 asti kuolemanrangaistuksen täytäntöönpanossa, joko pelkästään tai kahden muun lääkeaineen, pankuronibromidin ja kaliumkloridin kanssa. Nykyisissä sekoituksissa tiopentaali on korvattu pentobarbitaalilla taikka midatsolaamilla. Käytettäessä pelkästään tiopentaalia kuolema tulee 45 minuutissa ja yhdistelmässä 10 minuutissa. Teloituksessa ainetta annetaan 2–5 grammaa.
Monessa osavaltiossa teloituksia jouduttiin lykkäämään syksyllä 2010, koska tiopentaalia ei ollut saatavilla. Tammikuussa 2011 lääkeyhtiö Hospira ilmoitti lopettavansa aineen tuotannon, koska ei halua sitä käytettävän teloituksissa. Tutkimuksissa on havaittu, että monet tuomitut olivat saaneet liian pienen määrän tiopentaalia ennen teloitusta. Se voi johtaa siihen, että tuomittu kokee tuskallisen ja hitaan tukehtumiskuoleman ollen samalla täysin tietoinen, mutta kykenemätön liikuttamaan lihastakaan pankuronibromidin takia.
Jotkin osavaltiot, kuten Nebraska ja Etelä-Dakota ovat kääntyneet intialaisen lääkkeenvalmistajan puoleen aineen saamisen varmistamiseksi.
Aiheesta muualla

Pentothal Natrium 500 mg ja 2,5 g injektiokuiva-aineen valmisteyhteenveto[vanhentunut linkki]
Terveysportti, metatesaurus: Tiopentaali
PubChem: Thiopental (englanniksi)
DrugBank: Thiopental (englanniksi)
KEGG: Thiopental (englanniksi)
Barbituraatit
alfenaali
allobarbitaali
amobarbitaali
aprobarbitaali
barbeksakloni
barbitaali
barbitaalinatrium
bentsobarbitaali
bentsyylibutyylibarbitaali
brallobarbitaali
butabarbitaali
butalbitaali
etallobarbitaali
fenobarbitaali
fenobarbitaalinatrium
fetarbitaali
heksobarbitaali
heptabarbitaali
metarbitaali
metioturiaatti
metituraali
metoheksitaali
metyylifenobarbitaali
nealbarbitaali
pentobromitaali
pentobarbitaali
probarbitaali
proksibarbaali
reposaali
sekobarbitaali
sekbutabarbitaali
sigmodaali
syklobarbitaali
talbutaali
tetrabarbitaali
tialbarbitaali
tiamylaali
tiopentaali
tiosekonaali
tiotetrabarbitaali
vinbarbitaali
vinyylibitaali
Jalkapallon alle 17-vuotiaiden naisten maailmanmestaruuskilpailut 2018

Jalkapallon alle 17-vuotiaiden naisten maailmanmestaruuskilpailut 2018 olivat järjestyksessään kuudennet jalkapallon alle 17-vuotiaiden naisten maailmanmestaruuskilpailut. Ne järjestettiin Uruguayssa 13. marraskuuta – 1. joulukuuta 2018. Hallitseva mestari Pohjois-Korea putosi puolivälierissä.
Loppuottelu pelattiin Estadio Charrúalla, Montevideossa Espanjan ja Meksikon välillä. Espanja voitti loppuottelun 2–1 ja saavutti ensimmäisen maailmanmestaruutensa.
Suomi selvitti tiensä turnaukseen ensimmäistä kertaa.
Arvonta

Arvonta suoritettiin 30. toukokuuta 2018 Zürichissä.
| Kori 1 | Kori 2 | Kori 3 | Kori 4 |
| --- | --- | --- | --- |
|   Uruguay   Japani   Pohjois-Korea   Espanja |   Saksa   Ghana   Meksiko   Kanada |   Brasilia   Uusi-Seelanti   Yhdysvallat   Etelä-Korea |   Kolumbia   Etelä-Afrikka   Kamerun   Suomi |
Pelipaikat

| Colonia del Sacramento | Maldonado | Montevideo |
| --- | --- | --- |
| Estadio Profesor Alberto Suppici | Estadio Domingo Burgueño | Estadio Charrúa |
| 34°28′01″S, 57°50′43″W | 34°54′52″S, 54°57′19″W | 34°52′42″S, 56°05′22″W |
| Kapasiteetti: 6 500 | Kapasiteetti: 22 000 | Kapasiteetti: 14 000 |
Lohkovaihe > Lohkosijoituksen määrittäminen

Lohkosijoitus määräytyy seuraavasti:
pisteet kaikissa otteluissa
maaliero kaikissa otteluissa
tehdyt maalit kaikissa otteluissa
pisteet keskinäisissä otteluissa
maaliero keskinäisissä otteluissa
tehdyt maalit keskinäisissä otteluissa
fair play -pisteet kaikissa otteluissa
ensimmäinen keltainen kortti: 1 vähennetty piste
epäsuora punainen (toinen keltainen kortti): 3 vähennettyä pistettä
suora punainen kortti: 4 vähennettyä pistettä
keltainen ja suora punainen kortti: 5 vähennettyä pistettä
arvonta
Lohkovaihe > Lohko A

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Ghana | 3 | 3 | 0 | 0 | 10 | 1 | +9 | 9 | Pudotuspelit |
| 2 |  Uusi-Seelanti | 3 | 2 | 0 | 1 | 3 | 3 | 0 | 6 | Pudotuspelit |
| 3 |  Suomi | 3 | 0 | 1 | 2 | 2 | 5 | −3 | 1 |  |
| 4 |  Uruguay | 3 | 0 | 1 | 2 | 2 | 8 | −6 | 1 |  |
Uusi-Seelanti  v  Suomi
| Uusi-Seelanti  | 1–0 |  Suomi |
| --- | --- | --- |
| Brown  41' | Raportti |  |
Uruguay  v  Ghana
| Uruguay  | 0–5 |  Ghana |
| --- | --- | --- |
|  | Raportti |  Mumuni  20'  Abdulai  25', 78', 90+1'  Pokuaa  66'  |
Suomi  v  Ghana
| Suomi  | 1–3 |  Ghana |
| --- | --- | --- |
|  Kantanen  75'  | Raportti |  Pokuaa  6'  Abdulai  13'  Animah  86'  |
Uruguay  v  Uusi-Seelanti
| Uruguay  | 1–2 |  Uusi-Seelanti |
| --- | --- | --- |
|  B. Aquino  8'  | Raportti |  Wisnewski  26'  Brown  36'  |
Suomi  v  Uruguay
| Suomi  | 1–1 |  Uruguay |
| --- | --- | --- |
| Vuorinen  51' | Raportti | E. Pizarro  79' |
Ghana  v  Uusi-Seelanti
| Ghana  | 2–0 |  Uusi-Seelanti |
| --- | --- | --- |
|  Abdulai  61', 89'  | Raportti |  |
Lohkovaihe > Lohko B

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Japani | 3 | 1 | 2 | 0 | 7 | 1 | +6 | 5 | Pudotuspelit |
| 2 |  Meksiko | 3 | 1 | 2 | 0 | 2 | 1 | +1 | 5 | Pudotuspelit |
| 3 |  Brasilia | 3 | 1 | 1 | 1 | 4 | 2 | +2 | 4 |  |
| 4 |  Etelä-Afrikka | 3 | 0 | 1 | 2 | 1 | 10 | −9 | 1 |  |
Brasilia  v  Japani
| Brasilia  | 0–0 |  Japani |
| --- | --- | --- |
|  | Raportti |  |
Meksiko  v  Etelä-Afrikka
| Meksiko  | 0–0 |  Etelä-Afrikka |
| --- | --- | --- |
|  | Raportti |  |
Japani  v  Etelä-Afrikka
| Japani  | 6–0 |  Etelä-Afrikka |
| --- | --- | --- |
|  Osawa  4', 23'  Tanaka  37' (rp.)  S. Ito  41', 55' (rp.)  Yamamoto  90+1'  | Raportti |  |
Meksiko  v  Brasilia
| Meksiko  | 1–0 |  Brasilia |
| --- | --- | --- |
| V. Buso  43' | Raportti |  |
Japani  v  Meksiko
| Japani  | 1–1 |  Meksiko |
| --- | --- | --- |
| Kinoshita  40' | Raportti | A. González  63' |
Etelä-Afrikka  v  Brasilia
| Etelä-Afrikka  | 1–4 |  Brasilia |
| --- | --- | --- |
|  Vilakazi  53'  | Raportti |  Jheniffer  50'  Julia  51' (rp.)  Amanda  54'  M. Eduarda  60'  |
Lohkovaihe > Lohko C

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Saksa | 3 | 2 | 0 | 1 | 8 | 2 | +6 | 6 | Pudotuspelit |
| 2 |  Pohjois-Korea | 3 | 2 | 0 | 1 | 6 | 5 | +1 | 6 | Pudotuspelit |
| 3 |  Kamerun | 3 | 1 | 0 | 2 | 2 | 5 | −3 | 3 |  |
| 4 |  Yhdysvallat | 3 | 1 | 0 | 2 | 3 | 7 | −4 | 3 |  |
Yhdysvallat  v  Kamerun
| Yhdysvallat  | 3–0 |  Kamerun |
| --- | --- | --- |
|  Fishel  22'  Fontes  45+4' (rp.), 81'  | Raportti |  |
Pohjois-Korea  v  Saksa
| Pohjois-Korea  | 1–4 |  Saksa |
| --- | --- | --- |
|  Y. Ji Hwa  69'  | Raportti |  Blümel  14'  Corley  35', 70'  Weidauer  84'  |
Yhdysvallat  v  Pohjois-Korea
| Yhdysvallat  | 0–3 |  Pohjois-Korea |
| --- | --- | --- |
|  | Raportti |  R. Kum Hyang  25'  K. Yun Ok  32'  K. Kyong Yong  52'  |
Saksa  v  Kamerun
| Saksa  | 0–1 |  Kamerun |
| --- | --- | --- |
|  | Raportti | Kameni  54' |
Saksa  v  Yhdysvallat
| Saksa  | 4–0 |  Yhdysvallat |
| --- | --- | --- |
|  Fudalla  4'  Martinez  32', 65'  Donhauser  89'  | Raportti |  |
Kamerun  v  Pohjois-Korea
| Kamerun  | 1–2 |  Pohjois-Korea |
| --- | --- | --- |
|  Kameni  6'  | Raportti |  K. Kyong Hui  45'  R. Su Jong  75'  |
Lohkovaihe > Lohko D

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Espanja | 3 | 2 | 1 | 0 | 10 | 1 | +9 | 7 | Pudotuspelit |
| 2 |  Kanada | 3 | 2 | 0 | 1 | 5 | 5 | 0 | 6 | Pudotuspelit |
| 3 |  Kolumbia | 3 | 0 | 2 | 1 | 2 | 5 | −3 | 2 |  |
| 4 |  Etelä-Korea | 3 | 0 | 1 | 2 | 1 | 7 | −6 | 1 |  |
Etelä-Korea  v  Espanja
| Etelä-Korea  | 0–4 |  Espanja |
| --- | --- | --- |
|  | Raportti |  Eva Navarro  17'  Pina  51', 65'  Paola Hernandez  59'  |
Kanada  v  Kolumbia
| Kanada  | 3–0 |  Kolumbia |
| --- | --- | --- |
|  Huitema  77'  Williams  88'  De Filippo  90+4'  | Raportti |  |
Etelä-Korea  v  Kanada
| Etelä-Korea  | 0–2 |  Kanada |
| --- | --- | --- |
|  | Raportti |  Huitema  59'  Kazandjian  74'  |
Kolumbia  v  Espanja
| Kolumbia  | 1–1 |  Espanja |
| --- | --- | --- |
| Robledo  53' | Raportti | Mabel  52' |
Kolumbia  v  Etelä-Korea
| Kolumbia  | 1–1 |  Etelä-Korea |
| --- | --- | --- |
| Robledo  90+1' | Raportti | M J Cho  14' (rp.) |
Espanja  v  Kanada
| Espanja  | 5–0 |  Kanada |
| --- | --- | --- |
|  Salma  9'  Irene  22', 50'  Pina  25'  Eva Navarro  71'  | Raportti |  |
Pudotuspelivaihe > Turnauspuu

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
 
|   | 25. marraskuuta – Montevideo | 25. marraskuuta – Montevideo |  |  |  |  |  |  |  |  |
|   | 25. marraskuuta – Montevideo | 25. marraskuuta – Montevideo |  |  |  |  |  |  |  |  |
|   |  Ghana | 2 (2) |  |  |  |  |  |  |  |  |
|   |  Ghana | 2 (2) |  |  | 28. marraskuuta – Montevideo | 28. marraskuuta – Montevideo |  |  |  |  |
|   |  Meksiko (rp.) | 2 (4)  |  |  | 28. marraskuuta – Montevideo | 28. marraskuuta – Montevideo |  |  |  |  |
|   |  Meksiko (rp.) | 2 (4)  |  |  |  Meksiko | 1 |  |  |  |  |
|   | 25. marraskuuta – Montevideo | 25. marraskuuta – Montevideo |  |  |  Meksiko | 1 |  |  |  |  |
|   | 25. marraskuuta – Montevideo | 25. marraskuuta – Montevideo |  |  |  Kanada | 0  |  |  |  |  |
|   |  Saksa | 0 |  |  |  Kanada | 0  |  |  |  |  |
|   |  Saksa | 0 |  |  |  |  |  |  | 1. joulukuuta – Montevideo | 1. joulukuuta – Montevideo |
|   |  Kanada | 1  |  |  |  |  |  |  | 1. joulukuuta – Montevideo | 1. joulukuuta – Montevideo |
|   |  Kanada | 1  |  |  |  |  |  |  |  Meksiko | 1 |
|   | 24. marraskuuta – Colonia del Sacramento | 24. marraskuuta – Colonia del Sacramento |  |  |  |  |  |  |  Meksiko | 1 |
|   | 24. marraskuuta – Colonia del Sacramento | 24. marraskuuta – Colonia del Sacramento |  |  |  |  |  |  |  Espanja | 2  |
|   |  Japani | 1 (3) |  |  |  |  |  |  |  Espanja | 2  |
|   |  Japani | 1 (3) |  |  | 28. marraskuuta – Montevideo | 28. marraskuuta – Montevideo |  |  |  |  |
|   |  Uusi-Seelanti (rp.) | 1 (4)  |  |  | 28. marraskuuta – Montevideo | 28. marraskuuta – Montevideo |  |  |  |  |
|   |  Uusi-Seelanti (rp.) | 1 (4)  |  |  |  Uusi-Seelanti | 0 |  |  |  |  |
|   | 24. marraskuuta – Colonia del Sacramento | 24. marraskuuta – Colonia del Sacramento |  |  |  Uusi-Seelanti | 0 |  |  |  |  |
|   | 24. marraskuuta – Colonia del Sacramento | 24. marraskuuta – Colonia del Sacramento |  |  |  Espanja | 2  |  |  | Pronssiottelu | Pronssiottelu |
|   |  Espanja (rp.) | 1 (3) |  |  |  Espanja | 2  |  |  | Pronssiottelu | Pronssiottelu |
|   |  Espanja (rp.) | 1 (3) |  |  |  |  |  |  | 1. joulukuuta – Montevideo | 1. joulukuuta – Montevideo |
|   |  Pohjois-Korea | 1 (1)  |  |  |  |  |  |  | 1. joulukuuta – Montevideo | 1. joulukuuta – Montevideo |
|   |  Pohjois-Korea | 1 (1)  |  |  |  |  |  |  |  Uusi-Seelanti | 2 |
|   |  |  |  |  |  |  |  |  |  Uusi-Seelanti | 2 |
|   |  |  |  |  |  |  |  |  |  Kanada | 1  |
|   |  |  |  |  |  |  |  |  |  Kanada | 1  |
Pudotuspelivaihe > Puolivälierät

Japani  v  Uusi-Seelanti
| Japani  | 1–1 |  Uusi-Seelanti |
| --- | --- | --- |
|  Mackay-Wright  31' (om.)  | Raportti |  Abbott  17'  |
|   | Rangaistus­potkukilpailu |   |
|  Matsuda   Kinoshita   Tomioka   Kamiya   Yoshizumi   | 3–4 |   Hahn   Wisnewski   Brown   Stewart   Leat  |
Espanja  v  Pohjois-Korea
| Espanja  | 1–1 |  Pohjois-Korea |
| --- | --- | --- |
|  Pina  72'  | Raportti |  K. Kyong Yong  74'  |
|   | Rangaistus­potkukilpailu |   |
|  Hernandez   Lopez   Navarro   Nevado   | 3–1 |   K. Yun Ok   R. Su Gyong   R. Sin Ok   C. Kum Ok  |
Ghana  v  Meksiko
| Ghana  | 2–2 |  Meksiko |
| --- | --- | --- |
|  Abdulai  46'  Teye  75'  | Raportti |  N. Pérez  61' (rp.), 82'  |
|   | Rangaistus­potkukilpailu |   |
|  Abdulai   Tweneboaa   Teye   Oppong   | 2–4 |   Pérez   Flores   Mauleon   Peralta  |
Saksa  v  Kanada
| Saksa  | 0–1 |  Kanada |
| --- | --- | --- |
|  | Raportti |  Huitema  83'  |
Pudotuspelivaihe > Välierät

Uusi-Seelanti  v  Espanja
| Uusi-Seelanti  | 0–2 |  Espanja |
| --- | --- | --- |
|  | Raportti |  Pina  39'  Irene  48'  |
Meksiko  v  Kanada
| Meksiko  | 1–0 |  Kanada |
| --- | --- | --- |
|  N. Pérez  25' (rp.)  | Raportti |  |